ರಾಬರ್ಟ್ಸ್ ೨೦೦೭ರ ಜುಲೈ ೩೦ರಂದು ಮೈನ್, ಸೇಂಟ್ ಜಾರ್ಜ್‌ನ ಪೋರ್ಟ್ ಕ್ಲೈಡ್ ಗ್ರಾಮದ ಹಪ್ಪರ್ ದ್ವೀಪದಲ್ಲಿ ರಜಾಕಾಲದ ನಿವಾಸದಲ್ಲಿದ್ದಾಗ ಸೆಳವು ಅನುಭವಿಸಿದರು. ಸೆಳವಿನ ಫಲವಾಗಿ ಅವರ ಮನೆಯ ಬಳಿ ಧಕ್ಕೆಯ ಮೇಲೆ ೫ರಿಂದ ೧೦ ಅಡಿ ಕೆಳಗೆ ಬಿದ್ದರು. ಆದರೆ ಕೇವಲ ಸಣ್ಣ ತರಚುಗಾಯಗಳು ಉಂಟಾಯಿತು. ಅವರನ್ನು ಒಳನಾಡಿಗೆ ಖಾಸಗಿ ದೋಣಿಯಲ್ಲಿ ಕರೆದೊಯ್ಯಲಾಯಿತು(ಇದು ದ್ವೀಪದಿಂದ ಅನೇಕ ನೂರು ಗಜಗಳ ದೂರವಿದೆ)ನಂತರ ಆಂಬ್ಯುಲೆನ್ಸ್‌ ಮೂಲಕ ರಾಕ್‌ಪೋರ್ಟ್‌ನ ಪೆನೊಬ್‌ಸ್ಕಾಟ್ ಕೊಲ್ಲಿ ವೈದ್ಯಕೀಯ ಕೇಂದ್ರಕ್ಕೆ ತರಲಾಯಿತು. ಅಲ್ಲಿ ಅವರು ರಾತ್ರಿ ಉಳಿದರೆಂದು ಸುಪ್ರೀಂಕೋರ್ಟ್ ವಕ್ತಾರೆ ಕ್ಯಾಥಿ ಆರ್ಬರ್ಗ್ ಹೇಳಿದ್ದಾರೆ. ವೈದ್ಯರು ಈ ಘಟನೆಯನ್ನು ಸೌಮ್ಯ ನಿರುಪಾಧಿಕ ಸೆಳವು ಎಂದು ಕರೆದರು. ಅದರ ಅರ್ಥವೇನೆಂದರೆ ಗುರುತಿಸಬಹುದಾದ ಶಾರೀರಿಕ ಕಾರಣ ಯಾವುದೂ ಇರಲಿಲ್ಲ.

ರಾಬರ್ಟ್ಸ್೧೯೯೩ರಲ್ಲಿ ಇದೇ ರೀತಿಯ ಸೆಳವಿಗೆ ಗುರಿಯಾದರು. ಅವರ ಪ್ರಥಮ ಸೆಳವಿನ ನಂತರ, ರಾಬರ್ಟ್ಸ್ ವಾಹನ ಚಾಲನೆ ಮುಂತಾದ ಚಟುವಟಿಕೆಗಳನ್ನು ತಾತ್ಕಾಲಿಕವಾಗಿ ಕಡಿಮೆಗೊಳಿಸಿದರು. ರಾಬರ್ಟ್ಸ್ ೨೦೦೫ರಲ್ಲಿ ಮುಖ್ಯ ನ್ಯಾಯಮೂರ್ತಿಯಾಗಿ ನಾಮಾಂಕಿತರಾದ ಸಂದರ್ಭದಲ್ಲಿ ಸೆನೆಟ್ ನ್ಯಾಯಾಂಗ ಸಮಿತಿಯ ಅಧ್ಯಕ್ಷತೆ ವಹಿಸಿದ್ದ ಸೆನೆಟ್ ಸದಸ್ಯ ಆರ್ಲೆನ್ ಸ್ಪೆಕ್ಟರ್ ಪ್ರಕಾರ, ರಾಬರ್ಟ್ಸ್ ಅವರ ನಾಮಕರಣವನ್ನು ಪರಿಗಣಿಸುವ ಸಂದರ್ಭದಲ್ಲಿ ಸೆನೆಟ್ ಸದಸ್ಯರಿಗೆ ಅವರ ಸೆಳವಿನ ಬಗ್ಗೆ ಅರಿವಿತ್ತು. ಆದರೆ ದೃಢೀಕರಣ ವಿಚಾರಣೆಗಳ ಕಾಲದಲ್ಲಿ ಅದನ್ನು ಎತ್ತುವುದು ಮಹತ್ವದ್ದೆಂದು ತಾವು ಭಾವಿಸಲಿಲ್ಲವೆಂದು ಹೇಳಿದ್ದಾರೆ. ಕಾನೂನಿನ ಪ್ರಕಾರ, ಫೆಡರಲ್ ನ್ಯಾಯಾಧೀಶರು ಅವರ ಆರೋಗ್ಯದ ಬಗ್ಗೆ ಮಾಹಿತಿ ನೀಡುವ ಅಗತ್ಯವಿರುವುದಿಲ್ಲ.

ರಾಬರ್ಟ್ಸ್ ಪ್ರಕರಣದ ಬಗ್ಗೆ ನೇರ ಸಂಬಂಧವಿಲ್ಲದ ವಾಷಿಂಗ್ಟನ್ ಆಸ್ಪತ್ರೆ ಕೇಂದ್ರದ ನರಶಾಸ್ತ್ರಜ್ಞ ಡಾ.ಮಾರ್ಕ್ ಸ್ಕಾಲಸ್‌ಬರ್ಗ್ ಪ್ರಕಾರ, ಯಾವುದೇ ಕಾರಣವಿಲ್ಲದೇ ಒಂದಕ್ಕಿಂತ ಹೆಚ್ಚು ಬಾರಿ ಸೆಳವು ಕಾಯಿಲೆಗೆ ತುತ್ತಾದರೆ ಅದು ಅಪಸ್ಮಾರವೆಂದು ನಿರ್ಧರಿಸಲಾಗುತ್ತದೆ. ಎರಡು ಸೆಳವುಗಳ ನಂತರ, ಒಂದು ಹಂತದಲ್ಲಿ ಇನ್ನೊಂದು ಸೆಳವಿನ ಸಂಭವನೀಯತೆಯು ಶೇಕಡ ೬೦ಕ್ಕಿಂತ ಹೆಚ್ಚಾಗಿರುತ್ತದೆ. ಈ ಪ್ರಕರಣದಲ್ಲಿ ಭಾಗಿಯಲ್ಲದ ನ್ಯೂಯಾರ್ಕ್ ಮೆಥೋಡಿಸ್ಟ್ ಆಸ್ಪತ್ರೆಯ ಡಾ.ಸ್ಟೀವನ್ ಗಾರ್ನರ್, ರಾಬರ್ಟ್ಸ್ ಅವರ ಸೆಳವುಗಳ ಹಿಂದಿನ ಇತಿಹಾಸದ ಅರ್ಥವೇನೆಂದರೆ, ಇದು ಹೊಸದಾಗಿ ಹುಟ್ಟಿದ ಸಮಸ್ಯೆಯಾಗಿದ್ದರೆ ಎರಡನೇ ಘಟನೆ ಕಡಿಮೆ ಗಂಭೀರತೆಯಿಂದ ಕೂಡಿರುತ್ತದೆ.

ಸುಪ್ರೀಂಕೋರ್ಟ್ ಹೇಳಿಕೆಯೊಂದರಲ್ಲಿ ತಿಳಿಸುತ್ತಾ, ರಾಬರ್ಟ್ಸ್ ಈ ಘಟನೆಯಿಂದ ಪೂರ್ಣವಾಗಿ ಚೇತರಿಸಿಕೊಂಡಿದ್ದಾರೆ. ನರವೈಜ್ಞಾನಿಕ ಪರೀಕ್ಷೆಯಲ್ಲಿ ಆತಂಕಕ್ಕೆ ಯಾವುದೇ ಕಾರಣವಿಲ್ಲವೆಂದು ಬಹಿರಂಗಪಡಿಸಿದೆ. CNN ಗೆ ವರದಿ ಮಾಡುವ ಮತ್ತು ರಾಬರ್ಟ್ಸ್ ಪ್ರಕರಣದಲ್ಲಿ ಭಾಗಿಯಾಗಿರದ ನರಶಸ್ತ್ರಚಿಕಿತ್ಸಕ ಸಂಜಯ್ ಗುಪ್ತಾ, ಆರೋಗ್ಯವಂತ ವ್ಯಕ್ತಿ ಸೆಳವು ರೋಗಕ್ಕೆ ಗುರಿಯಾಗಿದ್ದರೆ, ರೋಗಿಯು ಯಾವುದೇ ಹೊಸ ಔಷಧಿಯನ್ನು ಆರಂಭಿಸಿದ್ದಾರೆಯೇ ಮತ್ತು ವಿದ್ಯುದ್ವಿಚ್ಛೇದ್ಯದ ಮಟ್ಟಗಳು ಸಾಮಾನ್ಯವಾಗಿದೆಯೇ ಎಂದು ವೈದ್ಯರು ತನಿಖೆ ಮಾಡುತ್ತಾರೆ. ಅವೆರಡು ವಿಷಯಗಳು ಸಹಜವಾಗಿದ್ದರೆ, ಮೆದುಳಿನ ಸ್ಕಾನ್ ನಿರ್ವಹಿಸಲಾಗುತ್ತದೆ. ಅಲ್ಪಾವಧಿಯಲ್ಲಿ ರಾಬರ್ಟ್ಸ್ ಅವರಿಗೆ ಇನ್ನೊಂದು ಸೆಳವು ಉಂಟಾಗದಿದ್ದರೆ, ಅವರಿಗೆ ಅಪಸ್ಮಾರದ ರೋಗ ನಿರ್ಣಯ ಮಾಡಬೇಕೆ ಎನ್ನುವುದು ತಮಗೆ ಖಾತ್ರಿಯಾಗಿಲ್ಲ ಎಂದು ಗುಪ್ತಾ ಹೇಳಿದ್ದಾರೆ. ಮುಖ್ಯ ನ್ಯಾಯಮೂರ್ತಿ ಸೆಳವು ವಿರೋಧಿ ಔಷಧಿಯನ್ನು ತೆಗೆದುಕೊಳ್ಳುವ ಅಗತ್ಯವಿರುತ್ತದೆ ಎಂದು ಅವರು ಹೇಳಿದ್ದಾರೆ.

ವೈಯಕ್ತಿಕ ಜೀವನ
ಆರೋಗ್ಯ
ನಾಲ್ಕನೇ ತಿದ್ದುಪಡಿ
ಪರಿಸರೀಯ ನಿಬಂಧನೆ